Հանելորե Քրամ

**Հանելորե Քրամ** (գերմաներեն՝ Hannelore Kramm, ծնյալ *Հանելորե Աուեր*. ), ավստրիացի փոփ երգչուհի և դերասանուհի

## Կենսագրություն
Հանելորեն չորս տարի սովորել է Լինցի նորաձևության և առևտրային արվեստի դաշնային դպրոցում։ 1957 թվականին՝ 15 տարեկան հասակում Վիեննայում մասնակցել է երգի մրցույթի և կատարելով «Tausendmal möchte ich dich küssen» ու «Fällt das gelbe Laub im Oktober» երգերը՝ գրավել երկրորդ տեղը։ Նրան հնարավորություն է տրվել սինգլներ թողարկել Ավստրիայում գործող ձայնագրման ընկերություններում (His Master's Voice, Parlophone): 1959 թվականի վերջին պայմանագիր է կնքել գերմանական խոշորագույն ձայնագրման ընկերության՝ Electrola-ի հետ, մինչև 1963 թվականը թողարկել յոթ հիթային սինգլ։ 1960 թվականին նա չորս այլ կատարողների հետ ներկայացրել է Գերմանիան բելգիական Կնոկկե քաղաքում անցկացված եվրոպական երգի փառատոնում և հաղթանակ տարել։ 1962 թվականի ամռանը կատարել է «Դա տեղի ունեցավ Աթենքում» ֆիլմի գերմանական թեմատիկ երգը, որը տասնյոթ շաբաթ շարունակ բարձր հորիզոնականներ է զբաղեցրել գերմանական *Musikmarkt* ամսագրի նախաձեռնած քվեարկությունում։ 1963 թվականին Աուերը սկսել է համագործակցել *Decca* լեյբլի հետ և մինչև 1965 թվականը թողարկել վեց սինգլ։ 1968 թվականին *Metronome*-ը թողարկեց *Ein Busserl aus Wien* LP-ն, իսկ 1984 թվականին EMI-ն թողարկեց երկու սինգլ նրա և իր ամուսնու՝ Հայնոյի կատարմամբ՝ «Heino & Hannelore» լեյբլի ներքո։

1960-ականների սկզբին Աուերը ռեժիսոր Ֆրանց Անտելի զուգընկերուհին էր, որը նրան մի քանի երկրորդական դերեր էր տվել իր կինոկատակերգություններում։ Մինչև 1972 թվականը նա նկարահանվել է 24 խաղարկային ֆիլմում և յոթ հեռուստաֆիլմում։ 1968 թվականին, Ֆրանց Անտելի ամուսնության առաջարկից հետո, որը նա մերժեց, Հանելորեն դարձավ իշխան Ալֆրեդ «Ալֆի» Աուերշպերգի (1936–1992) երկրորդ կինը և հայտնվեց դեղին մամուլի ուշադրության կենտրոնում։ 1972 թվականին նա ճանապարհատրանսպորտային պատահարի հետևանքով բազմաթիվ կոտրվածքներ ստացավ և մի քանի շաբաթ կոմայի մեջ մնաց։

Ամուսնալուծությունից հետո նա 1979 թվականի ապրիլին ամուսնացավ փոփ երգիչ Հայնոյի հետ, ում հետ ծանոթացել էր 1972 թվականին «Միսս Ավստրիա» մրցույթում։ Հանելորեն դարձավ նրա մենեջերը և մի քանի անգամ ելույթ ունեցավ նրա հետ՝ որպես ժողովրդական երաժշտության «Հայնո և Հաննելորե» շոուի համահաղորդավար։

2004 թվականին Հանելորեն սրտի կաթված ստացավ։ 2019 թվականին նրան շնորհվեց ժողովրդական երաժշտության ավստրիական փառատոնի մրցանակ՝ «Ստեղծագործական ողջ կյանքի ընթացքում ձեռք բերած նվաճումների համար» անվանակարգում:

Հանելորե Քրամը մահացել է երկարատև հիվանդությունից հետո, 2023 թվականի նոյեմբերին՝ 81 տարեկան հասակում, Կիցբյուելում։ Թաղվել է Կիցբյուելի քաղաքային գերեզմանատանը։

## Սկավառակագրություն
;Սինգլներ

;Ալբոմներ
* Hannelore Auer : *Ein Busserl aus Wien*, Metronome 10.187, 1968
* Heino & Hannelore : *Die Liebe ist das Gold des Lebens*, EMI 1469961, 1984

## Ֆիլմագրություն
* 1960  *Ich heirate Herrn Direktor*
* 1960  *Willy, der Privatdetektiv*
* 1962  *Das ist die Liebe der Matrosen*
* 1962  *Ohne Krimi geht die Mimi nie ins Bett*
* 1962  *Ich bin auch nur eine Frau*, ռեժիսոր՝ Ալֆրեդ Վայդենման (հանդես է եկել Գերդայի դերում)
* 1963  *Sing, aber spiel nicht mit mir*
* 1963  *Unsere tollen Nichten*, ռեժիսոր՝ Ռոլֆ Օլսեն (հանդես է եկել Բրիգիտե Բրանիերի դերում)
* 1963  *Eheinstitut Harmonie* (հեռուստաֆիլմ)
* 1963  *Übermut im Salzkammergut*
* 1963  *Komm mit auf den Rummelplatz* (հեռուստաֆիլմ)
* 1963  *… denn die Musik und die Liebe in Tirol*, ռեժիսոր՝ Վերներ Յակոբս (հանդես է եկել Մոնիկայի դերում)
* 1963  *Maskenball bei Scotland Yard *, ռեժիսոր՝ Դոմենիկո Պաոլելա
* 1964  *Schwejks Flegeljahre*
* 1964  *Արձակուրդը Սեն Տրոպեում* 
* 1964  *Die lustigen Weiber von Tirol*
* 1965  *Tausend Takte Übermut*
* 1965  *Ich kauf mir lieber einen Tirolerhut* (Գերադասում եմ գնել տիրոլյան գլխարկ) (1965)
* 1965  *Vom Ersten das Beste* (հեռուստաֆիլմ)
* 1966  *Komm mit zur blauen Adria*
* 1966  *Der nächste Urlaub kommt bestimmt* (հեռուստաֆիլմ)
* 1966  *Das sündige Dorf*
* 1966  *Saison in Salzburg* (հեռուստաֆիլմ)
* 1966  Das Spukschloß im Salzkammergut*), ռեժիսորներ՝ Հանս Բիլիան և Ռոլֆ Օլսեն
* 1967  *Susanne – die Wirtin von der Lahn*, ռեժիսոր՝ Ֆրանց Անտել (հանդես է եկել Սոֆիի դերում)
* 1968  *Kommissar X – Drei blaue Panther*
* 1968  *Otto ist auf Frauen scharf*, ռեժիսոր՝ Ֆրանց Անտել (հանդես է եկել Թրիքսիի դերում)
* 1968  *Frau Wirtin hat auch einen Grafen*, ռեժիսոր՝ Ֆրանց Անտել (հանդես է եկել Սոֆիի դերում)
* 1969  *Die Eintagsfliege* (հեռուստաֆիլմ)
* 1969  *Kommissar X – Drei goldene Schlangen*, ռեժիսոր՝ Ռոբերտո Մաուրի  
* 1970  *Luftsprünge* (հեռուստասերիալ, մեկ դրվագ)
* 1970  *Frau Wirtin bläst auch gern Trompete*
* 1971  *Diamantendetektiv Dick Donald* (հեռուստասերիալ, մեկ դրվագ)
* 1972  *Außer Rand und Band am Wolfgangsee*, ռեժիսոր՝ Ֆրանց Անտել

== Ծանոթագրություններ ==


== Գրականություն ==
* Angelika und Lothar Binding: *Der große Binding Single Katalog*, Band 1, Selbstverlag 1994, S. 29.
* Günter Ehnert (Hrsg.): *Hitbilanz Deutsche Chart Singles 1956–1980.* Taurus Press, Hamburg 1987, ISBN 3-922542-24-7.
* Kay Weniger: *Das große Personenlexikon des Films. Erster Band A–C. Erik Aaes – Jack Carson'', Schwarzkopf & Schwarzkopf Verlag, Berlin 2001, ISBN 3-89602-340-3, S. 184.

## Արտաքին հղումներ
* Diskografie bei www.45cat.com

Կատեգորիա:Ավստրիացի երգչուհիներ
Կատեգորիա:Ավստրիացի կինոդերասանուհիներ